Марына Дзмітрыеўна Троіцкая

Марына Дзмітрыеўна Тро́іцкая () — беларуская савецкая актрыса тэатра і  радыё, Заслужаны дзеяч культуры Беларускай ССР (1971).

 Біяграфія 
Нарадзілася 22 снежня 1913 года ў Мінску.

У 1931 годзе скончыла драматычныя курсы пры Беларускім тэхнікуме сцэнічнага мастацтва ў Мінску. З 1931 года працавала ў Вандроўным тэатры імя Ф. Э. Дзяржынскага. У 1932—1949 гадах — актрыса Беларускага тэатра імя Янкі Купалы.

З 1949 года М. Д. Троіцкая на Беларускім радыё. Працавала ў якасці тонмайстра ў 1949—1957 гадах, рэжысёра літаратурна-драматычнага вяшчання ў 1957—1963 гадах, галоўнага рэжысёра ў 1964—1974 гадах.

Памерла ў 1990 годзе.

 Творчасць 
На Беларускім радыё М. Д. Троіцкая паставіла больш за 30 радыёпастановак, сярод якіх радыёспектаклі па творах беларускіх пісьменнікаў: «Зорка Венера» Б. Бур’яна і І. Нісневіча (1960), «Збянтэжаны Саўка» Л. Родзевіча і «Вераснёвыя ночы» К. Чорнага (1963), «Навальніца над полем» («Людзі на балоце») І. Мележа і «Бацькаўшчына» К. Чорнага (1966), «Сэрца на далоні» І. Шамякіна (1967), «Вяртанне ў маладосць» («Гарадок Устронь», «На парозе будучыні») М. Лобана (1968), «Круты бераг ракі» В. Быкава (1973), «Новая зямля» па паэме Я. Коласа (1976) і іншыя. Аўтар запісаў майстроў беларускай сцэны, літаратурных і музычных кампазіцый, радыёвіктарын, радыёчасопісаў, буйных і малых радыёпастановачных форм.

 Крыніцы 

 Літаратура 

  — С. 267.


 Спасылкі 
 Беларусь у асобах і падзеях: Троіцкая Марына Дзмітрыеўна  // Нацыянальны цэнтр інтэлектуальнай уласнасці

Катэгорыя:Актрысы тэатра СССР
Катэгорыя:Актрысы тэатра Беларусі